نهدف إلى أن تكون لنا الريادة الأولى في مجال العقارات المصري، من خلال توفير خدمات شاملة، تلبي احتياجات السوق العقاري .
#000000
رسوم خفية في العقارات.. خد بالك منها
#000002
عملية البحث عن بيت عشان تشتريه بتكون حاجة صعبة ومرهقة جدا في حد ذاتها، وبيكون اللي شاغل تفكيرك ساعتها هو ازاي هتجمع ميزانية شراء البيت اللي اختارته، ده غير كمان حالة الارتباك اللي ممكن تمر بيها واللي ممكن تخليك متفكرش في بعض المصاريف الخفية اللي مكنتش حاسب لها أي حساب.
#000003
فأنت لما بتيجي تشتري بيت الأمر مبيوقفش بس على فلوس التعاقد ولكن كمان في بعض المصاريف الخفية اللي لازم تاخد بالك منها خاصة لو كنت بتشتري بيت لأول مرة، ومن أمثلة المصاريف الخفية عند شراء شقتك أو بيتك هي:
#000004
رسوم معاينة العقار
#000005
قرار شراء البيت بيبقى عامل زي ما بتروح تشتري عربية وتجيب ميكانيكي معاك عشان يعاينها، فمهم جدا قبل ما تمضي عقد البيت اللي عاجبك تحاول تجيب مهندس أو خبير يعاين البيت من ناحية الأساس بتاعه والسباكة والكهرباء.. وإلخ، طبعا الشخص ده ممكن يكلفك بعض الفلوس في سبيل معاينة البيت ولازم تكون حاطط ده في اعتبارك.
#000006
بعد معاينة البيت ومعرفتك بمميزاته وعيوبه وكل المناطق اللي محتاجة صيانة أو تجديد، لازم بعد كده تحط خطة عشان تخلص كل أعمال الصيانة اللي هتعملها قبل ما تنقل البيت وخاصة لو كانت الصيانة دي متعلقة بالسباكة أو الكهرباء والصرف الصحي والغاز، وإذا لو كان فيه تلف في الأرضيات أو الجدران، أو لو كان البيت أصلا جديد ولسه مش متشطب، كل الكلام ده هيحتاج منك ميزانية مفصلة لكل عنصر ولازم تعرف هتكلفك قد ايه بعد ما تدفع فلوس البيت.
#000007
في كتير من الأحيان بيلجأ الناس للسماسرة عشان يساعدوهم في عملية شراء البيت، وطبعا السمسار ده هيكون له نسبة مئوية من عملية البيع دي، فقبل ما تقرر إنك تستعين بسمسار عقاري لازم تتأكد كويس إنك عارف ومتفق على قيمة العمولة اللي هياخدها قبل ما تاخد أي خطوة في عملية الشراء عشان ميتمش استغلالك أو النصب عليك.
#000008
مصاريف الشهر العقاري
#000009
عشان تسجل بيتك في الشهر العقاري فأنت محتاج تعرف إنك هتدفع مصاريف انتقال وتأشيرة إثبات تاريخ ورسوم خاصة بالأعمال المساحية، وخد بالك إن في ناس وانت بتشتري البيت منهم ممكن يتفقوا معاك على إن يتحط في العقد سعر أقل من اللي هتدفعه، وده في محاولة لإقناعك إن الشهر العقاري بياخد نسبة من قيمة التعاقد، والكلام ده مش صحيح ولكن في الحقيقة هما بيعملوا كده في محاولة منهم للتهرب من الضرائب.
#000010
تكاليف النقل ممكن تلاقيها بتكلفك مبلغ كبير خاصة لو كنت بتنقل لبيت جديد لأنك هتكون محتاج تنقل كل ممتلكاتك القديمة بالإضافة كمان لأي حاجة جديدة هتشتريها، والتكلفة دي هتزيد كمان كل ما كان البيت اللي اشتريته بعيد عن مكان سكنك القديم.
#000011
في النهاية كل المصاريف دي لازم تكون من البداية حاطط لها ميزانية محددة ومتحاولش تخرج عنها، عشان متلاقيش نفسك وقفت في نص الطريق ومش عارف تكمل في عملية انتقالك وسكنك في البيت اللي اشتريته.
#000012
مصاريف اضافية عند شراء العقار
#000013
أحدث المقـــالات
#000014
ما لا تعرفه عن مساحة شقتك!
#000015
"إيه ده؟! دي مش المساحة إلي أنا مشتري الشقة عليها"
الصدمة دي أي واحد لسه مشتري شقة وجاي...
#000016
إزاي تختار شقتك "صح"؟
#000017
"الشقة" الكلمة دي كانت ومازالت مصدر رعب لكتير من الشباب اللي بيفكروا يتجوزوا لأنها علشان ت...
#000018
الاستثمار في العقارات التجارية .. لبناء الثروة والحفاظ على رأس المال
#000019
الاستثمار في العقارات يعتبر وسيلة مهمة لبناء الثروة والحفاظ على رأس المال اللي تم استثماره، والعقارا...
#000020
بيت الوطن ( O 140 ) الحي الخامس
#000021
مشروع امتداد النرجس D 212
#000022
مشروع بيت الوطن I 81
#000023
مشروع النرجس الجديدة C 112
#000024
نتمتع بخبرة عالية، في توفير مستوى اجتماعي متزن، من أجل إيجاد الخصائص المثالية للاستثمار العقاري؛ مما يزيد معدلات الربح كما نهدف إلى أن تكون لنا الريادة الأولى في مجال العقارات المصري، من خلال توفير خدمات شاملة، تلبي احتياجات السوق العقاري .
#000025
عناوين مكاتب المبيعات
#000026